
V Sliači, 1.októbra 2026
Zámer mesta Sliač

zameniť časť pozemkov vo vlastníctve mesta Sliač nachádzajúcich sa v kat. území Rybáre, obec Sliač, okres Zvolen, zapísaných Okresným úradom Zvolen, katastrálnym odborom, na liste vlastníctva č. 877 pre kat. územie Rybáre, obec Sliač, ako parcela registra „C“ evidovaná na katastrálnej mape č. 1098/1 o výmere 2092 m2  druh pozemku zastavaná plocha a nádvorie a č. 1253/93, zastavaná plocha a nádvorie o výmere 2362 m2 z dôvodu hodného osobitného zreteľa podľa §9a ods. 15 písm. f) zákona SNR č. 138/1991 Zb. o majetku obcí v znení neskorších predpisov za pozemok vo vlastníctve COOP Jednota Krupina, spotrebné družstvo, Svätotrojičné nám. 22, Krupina 

COOP Jednota Krupina doručila mestu Sliač 21. mája 2026 žiadosť (návrh) na zámenu pozemkov. Jednota plánuje rekonštrukciu svojej predajne na ulici SNP.  Súčasťou  rekonštrukcie (zväčšenie predajnej plochy, zvýšenie komfortu pre kupujúcich) je aj rozšírenie parkovacích plôch, ktoré plánuje vybudovať na pozemkoch vo vlastníctve mesta Sliač (predmet zámeny). Podľa STN podmienkou takéhoto projektu je vybudovanie  minimálne 15 parkovacích miest. Navrhovanou zámenou pozemkov by Jednota získala plochu na vybudovanie 16 parkovacích miest.

Jednota je výlučným vlastníkom pozemku v podiele 1/1 –ina k celku nachádzajúceho sa v katastrálnom území Rybáre, obec Sliač, zapísaného na liste vlastníctva č. 202 ako parcela registra „C“ evidovaná na katastrálnej mape č. 1097 o výmere 1998 m2, zastavaná plocha a nádvorie. Do zámeny ponúka časť z tohto pozemku o výmere 194,50 m2. Okrem zámeny ponúka mestu Sliač odkúpiť časť pozemku o výmere 49,15 m2 za všeobecnú hodnotu určenú znaleckým posudkom.

Mesto Sliač je výlučným vlastníkom v podiele 1/1 –ina k celku nehnuteľností nachádzajúcich sa v katastrálnom území Rybáre zapísaných na liste vlastníctva č. 877 ako parcely registra „C“ evidované na katastrálnej mape č. 1098/1, zastavaná plocha a nádvorie o výmere 2092 m2  a č. 1253/13, zastavaná plocha a nádvorie o výmere 2362 m2. Odčlenením dielu z parcely č. 1098/1 o výmere 73,15 m2 a dielu z parcely 1253/13 o výmere 121,05 m2 vznikne predmet zámeny ponúkaný mestom v rozsahu 194,20 m2. Všeobecná hodnota pozemkov  cca 38 400 €.
Podľa časti II., čl. 10 (Zámena majetku), bod 1, prvá veta „k zámene majetku, ktorý je vo vlastníctve mesta, za iný majetok môže mesto pristúpiť výnimočne a to najmä z dôvodov, že takýto spôsob naloženia s majetkom vo vlastníctve mesta je pre mesto z hľadiska sledovaného zámeru efektívnejší ako iný spôsob naloženia s takýmto majetkom, prípadne ak zámer, ktorý mesto sleduje, nie je možné dosiahnuť iným spôsobom“. 


Podľa § 9 ods. 15 písm. f) zákona  SNR č. 138/1991 Zb. o majetku obcí v znení neskorších predpisov „obec nie je povinná vykonať obchodnú verejnú súťaž, dražbu a ani priamy predaj pri prevode majetku obce z dôvodu hodného osobitného zreteľa, o ktorom obecné zastupiteľstvo rozhodne trojpätinovou väčšinou všetkých poslancov, ak sú splnené tieto podmienky 

1. zámer previesť majetok obce týmto spôsobom a všeobecnú hodnotu prevádzaného majetku obec zverejní na úradnej tabuli, na svojom webovom sídle, ak ho má obec zriadené, a iným vhodným spôsobom najmenej 15 dní pred schvaľovaním prevodu a tieto údaje sú zverejnené najmenej do schválenia prevodu,
2. osobitný zreteľ je zdôvodnený v súlade so zásadami hospodárenia s majetkom obce a
3. všeobecná hodnota prevádzaného majetku je stanovená znaleckým posudkom, ktorý v deň schválenia prevodu nie je starší ako deväť mesiacov; stanovenie všeobecnej hodnoty prevádzaného majetku znaleckým posudkom sa nevyžaduje, ak hodnota majetku obce neprevyšuje 3 000 eur.“
Podľa platných Zásad hospodárenia s majetkom mesta Sliač časť II. (Nakladanie s majetkom mesta), článok 6 (Prevod vlastníctva majetku mesta), bod 3 písm. f) „pri prevodoch majetku z dôvodu hodného osobitného zreteľa, o ktorých rozhodne MsZ trojpätinovou väčšinou všetkých poslancov, pričom osobitný zreteľ musí byť zdôvodnený, a mesto je povinné zámer takéhoto prevodu zverejniť najmenej 15 dní pred schvaľovaním prevodu v MsZ (osobitný zreteľ je napr. pri pozemkoch s malou výmerou, pri pozemkoch, ktoré nadobúdatelia dlhoročne užívajú - oplotené predzáhradky, priľahlé pozemky okolo rekreačných chát, nevysporiadané pozemky, pozemky, na ktorých sa realizujú verejnoprospešné aktivity – športové, zdravotné, sociálne...)“. 
Zámenou pozemkov sa vytvoria podmienky pre rozšírenie parkovacích plôch na území mesta Sliač. Tieto parkoviská budú prístupné klientom Jednoty, návštevníkom budúceho Mestského úradu a klientom zdravotníckeho zariadenia jednodňovej chirurgie Gynpor. V zmysle citovaných Zásad je možné považovať vybudovanie nových 16 parkovacích miest za verejnoprospešné aktivity slúžiace širokej verejnosti. Súčasne tak považovať túto skutočnosť za dôvod hodný osobitného zreteľa, podľa ustanovenia § 9 ods. 15 písm. f) zákona  SNR č. 138/1991 Zb. o majetku obcí v znení neskorších predpisov z dôvodu hodného osobitného zreteľa. 

Zámer mesta bol schválený uznesením mestského zastupiteľstva č. 186 zo dňa 29. júna 2026
Ing., Mgr. et Mgr. Ľubica B a l g o v á

